Andy Sinton

Andrew «Andy» Sinton (født 19. mars 1966 i Cramlington) er en engelsk tidligere fotballspiller og senere fotballtrener, som nå er manager for AFC Telford United. Sinton spilte venstrekant i sin aktive karriere og er mest kjent for sine perioder hos henholdsvis Queens Park Rangers FC, Sheffield Wednesday FC og Tottenham Hotspur FC. Han var også en del av Englands tropp under EM i fotball 1992 i Sverige.

 Klubbkarriere 
Sinton startet sin spillerkarriere hos Cambridge United FC, hvor han fikk sin seriedebut i november 1982 i en alder av kun 16 år. Han er til dags dato den yngste spilleren med seriekamper for klubben.Cambridge-United.co.uk – Former Player News    (Publisert 11. desember 2007, besøkt 17. april 2012) Sinton var med på to nedrykk på rad i 1983/84 og 1984/85-sesongen, men markerte seg på banen og ble i desember 1985 derfor solgt til Brentford FC for 25 000 pund. Her spilte han i underkant av 150 seriekamper og signerte seg for om lag 30 seriemål.

Med positivt spill for Brentford ble Sinton signert av manager Trevor Francis hos Queens Park Rangers FC, som da var plassert i den øverste ligaen. Han ble signert for 350 000 pund i mars 1989, og markerte seg umiddelbart for QPR ved hans første kamp borte mot Manchester United FC på Old Trafford, hvor Sinton scoret ett mål og bidro til at QPR vant kampen 4–1. Etter å ha spilt over 160 seriekamper for klubben ble han i august 1993 signert av Sheffield Wednesday FC for 2,75 millioner pund, noe som da var klubbrekord.SWFC.co.uk – Put The Champagne On Ice, 1990 – 1995   (Publisert 4. februar 2009, besøkt 17. april 2012) Han ble to og et halvt år i Sheffield, før han returnerte til London og skrev under for Tottenham Hotspur FC, som da hadde fått ny manager i Gerry Francis.

Sinton fikk for øvrig spille de siste minuttene for franskmannen David Ginola i finalen i ligacupen mot Leicester City FC i mars 1999. Hans opphold i Tottenham og siden i Wolverhampton Wanderers FC mellom 1999 og 2002 ble han siste på toppnivå før han i 2002 gikk ned flere divisjoner til Burton Albion FC, som da var under ledelse av Nigel Clough. Han avsluttet spillerkarrieren med korte opphold hos Bromsgrove Rovers FC og Fleet Town FC i lavere divisjoner.

 Landslagskarriere 
Sinton fikk sin landslagsdebut for  den 13. november 1991 mot , en kamp som endte uavgjort 1–1. Han ble deretter tatt ut i landslagstroppen til EM i fotball 1992 i Sverige av landslagstrener Graham Taylor. Her spilt han venstrekant i Englands to kamper mot henholdsvis  (0–0) og  (1–2), men fikk ikke spille åpningskampen mot  (0–0) eller noen flere kamper i det (for Englands del) mislykkede mesterskapet. Hans 12 og siste landskamp kom mot  (7–1) den 17. november 1993.

 Trenerkarriere 
Sinton begynte som spillende trener i Fleet Town sommeren 2005 og beholdt jobben som manager frem til mai 2010, da han ble utnevnt til ny manager i AFC Telford United i Conference North. Allerede i hans første sesong bragte han klubben til opprykk i Football Conference.

 Meritter 
Tottenham Hotspur
 Ligacupen (1): 1999

 Referanser 

 Eksterne lenker 

  TheFA.com – Players, Andy Sinton – Spillerprofil hos FA

Kategori:Engelske fotballspillere
Kategori:Engelske fotballtrenere
Kategori:Spillere i Fotball-EM 1992
Kategori:Fotballspillere for Cambridge United FC
Kategori:Fotballspillere for Brentford FC
Kategori:Fotballspillere for Queens Park Rangers FC
Kategori:Fotballspillere for Sheffield Wednesday FC
Kategori:Fotballspillere for Tottenham Hotspur FC
Kategori:Fotballspillere for Wolverhampton Wanderers FC
Kategori:Fotballspillere for Burton Albion FC
Kategori:Fotballspillere for Bromsgrove Rovers FC
Kategori:Fotballspillere for Fleet Town FC
Kategori:Fotballtrenere for Fleet Town FC
Kategori:Fotballtrenere for AFC Telford United
Kategori:Personer fra Northumberland
Kategori:Fødsler i 1966